1. **OBRAZLOŽENJE GODIŠNJEG IZVJEŠTAJA O IZVRŠENJU PRORAČUNA -godišnji obračun proračuna**

**UVOD**  
Zakonom o proračunu (“Narodne novine” broj 144/21.) i Pravilnikom o  
polugodišnjem i godišnjem izvještaju o izvršenju proračuna, propisana je obveza sastavljanja i  
podnošenja godišnjeg izvještaja o izvršenju proračuna za prethodnu godinu, na donošenje  
predstavničkom tijelu jedinice lokalne i područne (regionalne) samouprave. Člankom 76.  
Zakona o proračunu i člankom 15. Pravilnika o polugodišnjem i godišnjem izvještaju o  
izvršenju proračuna (Narodne novine broj 85/2023), utvrđeno je da godišnji izvještaj o izvršenju proračuna sadrži

- opći dio proračuna koji čini Račun prihoda i rashoda i Račun financiranja na razini  
odjeljka ekonomske klasifikacije,

- posebni dio proračuna po organizacijskoj i programskoj klasifikaciji te razini  
odjeljka ekonomske klasifikacije,

te posebne izvještaje:

-izvještaj o korištenju proračunske zalihe,

-izvještaj o zaduživanju na domaćem i stranom tržištu novca i kapitala,

-izvještaj o danim jamstvima i plaćanjima po protestiranim jamstvima,

-izvještaj o korištenju -sredstava fondova Europske unije,

-izvještaj o danim zajmovima i potraživanjima po danim zajmovima

-izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

U skladu s ovom zakonskom obvezom, sastavljen je Godišnji izvještaj o izvršenju  
Proračuna Grada Otoka za 2023. godinu.

U izradi Godišnjeg izvještaja za 2023. godinu korišteni su podaci iz Financijskog  
izvještaja Proračuna Grada Otoka za razdoblje 01.01.2023. do 31.12.2023. godine.

**A. OBRAZLOŽENJE OPĆEG DIJELA IZVJEŠTAJA**

**Obrazloženje makroekonomskih pokazatelja**

MAKROEKONOMSKA KRETANJA U REPUBLICI HRVATSKOJ I NJIHOV  
UTJECAJ NA PRORAČUN GRADA OTOKA U 2023. GODINI

Proračun za 2023. godinu i projekcije za 2024. i 2025. godinu  
izrađeni su temeljem Smjernica ekonomske i fiskalne politike Vlade Republike i u kojima su  
dane projekcije kretanja najvažnijih makroekonomskih pokazatelja Republike Hrvatske za  
razdoblje 2023.-2025. godine, kao i temeljem procjene učinka izmjena zakonskih propisa.

**1A. Obrazloženje ostvarenih prihoda i rashoda, primitaka i izdataka**

Proračunski korisnici :

1. Proračunski korisnik: Dječji vrtić Pupoljak Otok, Trg kralja Tomislava 3, Otok

RKP 36803

MB 01112694

OIB: 67232380750

Djelatnost 8510

1. Proračunski korisnik: Otočka razvojna agencija, Trg kralja Tomislava 6/a, Otok

RKP 48517

MB 0470002

OIB: 58318175329

Djelatnost 7022

1. Proračunski korisnik: ustanova Virovi, Trg kralja Tomislava 6/a, Otok

RKP: 51492

MB 05171393

OIB: 50041632287

Djelatnost 9104

1. Proračunski korisnik: Gradska knjižnica Otok, trg kralja Tomislava 6/a, Otok

RKP: 48138

MB: 03141985

OIB: 85520625901

Djelatnost 9101

**Pregled prihoda i primitaka Grada Otok i proračunskih korisnika u navedenom razdoblju:**

Grad Otok i proračunski korisnici su u razdoblju 01.01. do 31.12.2023. godine ostvarili je ukupne prihode i primitke u iznosu od 5.855.439,37 EURA

Grad Otok i proračunski korisnici su u razdoblju od 01.01. do 31.12.2023 godine ostvarili ukupne rashode i izdatke u iznosu 5.680.825,61 EURA

**6 PRIHODI POSLOVANJA ...........** 5.362.515,45 euršto je za 27,08 % više u realizaciji u odnosu na 2022.godinu

|  |  |  |  |
| --- | --- | --- | --- |
| **PRIHOD** | **ŠIFRA** | **NAZIV** | **IZNOS** |
| 61 | 61 | PRIHOD OD POREZA | 1.166.291,58 eur |
| 63 | 63 | PRIHODI OD POMOĆI | 2.510.758,26 eur |
| **64** | **64** | PRIHODI OD IMOVINE | 428.054,43 eur |

Prihodi ostvarenih od poreza 61 su veći za 56,7 % u odnosu na realizaciju u 2022. godini. Ovi prihodi u cijelosti se odnose na nadležni proračun.

Prihodi od pomoći su veći za 56,3 % u odnosu na 2022. godinu iz razloga ostvarenja pomoći za saniranje posljedica olujnog nevremena u iznosu 816.156,27 eura, potpora za fiskalnu održivost vrtića , te određenih kapitalnih novo započetih projekata Grada i proračunskih korisnika za koje je ostvarena potpora.

Prihodi 64 su ostvareni u manjem iznosu za 28% u odnosu na 2022. godinu iz razloga manje ostvarenih sredstava od naknade za eksploataciju mineralnih sirova i zakupa poljoprivrednog zemljišta jer su ugovori za zakup istekli te se naknada za korištenje poljoprivrednog zemljišta obračunava znatno manje u odnosu na zakupnine iz važećih ugovora.

Ovi prihodi u cijelosti se odnose na nadležni proračun.

|  |  |  |  |
| --- | --- | --- | --- |
| 65 | 65 | PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA | 850.563,85 eur |
|  | 651 | Upravne i administrativne pristojbe | 189,49 eur |
|  | 652 | Prihodi po posebnim propisima | 550.972,08 eur |
|  | 653 | Komunalni doprinos i naknade | 299.402,28 eur |
| 66 | 661 | PRIHODI OD PRODAJE PROIZVODA I PRUŽENIH USLUGA | 400.105,84 eur |

Prihodi šifra 65 su za 11% manji u odnosu na 2022. godinu radi manje naplaćenog šumskog doprinosa, koji je najvećim dijelom realiziranu zadnjem kvartalu 2023. godine te se njegova naplata ostvaruje u prvom kvartalu 2024. godine.

Prihodi 66 od prodaje usluga i proizvoda su veći za 25,7% radi veći prihoda od pruženih usluga proračunskih korisnika.

Predškolska ustanova Pupoljak ostvarila je 90.309,97 eura prihoda od pruženih usluga.

Ustanova Virovi ostvarila je 390.715,97 prihoda od pruženih usluga knjiženih na konto 65.

Gradska knjižnica Otok ostvarila je 13.674,75 eura vlastitih prihoda.

**7 PRIHODI OD PRODAJE NEFINACIJSKE IMOVINE …….. 242.923,92 eur** što je za 198,70 % više u realizaciji u odnosu na 2022.godinu

|  |  |  |  |
| --- | --- | --- | --- |
| **PRIHOD** | **ŠIFRA** | **NAZIV** | **IZNOS** |
| 711 | 711 | Prihodi od prodaje materijalne imovine | 236.583,92 eur |
| 712 |  | Prihod od prodaje nematerijalne imovine | 6.340,00 eur |

711 Prihodi od prodaje materijalne imovine odnosi se na prihode od prodaje poljoprivrednog zemljšta i prodaje građevinskog zemljišta. Tijekom 2023. godine poduzimane su pojačane mjere naplate potraživanja po osnovu prodaje poljoprivrednog zemljišta u vlasništvu RH te su ostvareni znatni prihodi za 200% u odnosu na 2022. godinu .

Tijekom 2023.godine prodao je udio u trgovačkom poduzeće Vranjevo d.o.o. u iznosu 6.340,00 eura.

Proračunski korisnici nisu imali prihoda od prodaje nefinancijske imovine.

**8 PRIMICI OD FINANCIJSKE IMOVINE I ZADUŽIVANJA …….. 250.000,00 eur**

|  |  |  |  |
| --- | --- | --- | --- |
| **PRIHOD** | **ŠIFRA** | **NAZIV** | **IZNOS** |
| **84** | **8443** | Primljeni kredit od tuzemnih kreditnih institucija | 250.000,00 eur |

Primici od financijske imovine i zaduživanja ostvareni u manjem iznosu u odnosu na 2022 godinu po revolving kreditu zaključenom ugovoru sa „Erste Bankom“ d.d.

Revolving kratkoročni kredit je podignut radi izvanrednih rashoda nastalih uslijed olujnog nevremena i posljedica koje je bilo potrebno hitno sanirati.

**Proračunski korisnici nisu imali primitaka od financijske imovine**

**3 RASHODI POSLOVANJA ............... 4.502.350,49 eur**  što je za 42,00 % više u realizaciji u odnosu na 2022.godinu

|  |  |  |  |
| --- | --- | --- | --- |
| **RASHOD** | **ŠIFRA** | **NAZIV** | **IZNOS** |
| 31 | 31 | RASHODI ZA ZAPOSLENE | 1.256.887,81 eur |
| 32 | 32 | MATERIJALNI RASHODI | 1.850.984,42 eur |

Na kontu Plaće 311povećane za 23 % iz razloga zapošljavanja osoba u sklopu projekta Želim raditi – želim pomoći , te povećanja plaća djelatnika Grada Otoka u iznosu 18% u odnosu na osnovicu definiranu 2016. godine i plaća korisnika proračuna.

Rashodi za zaposlene konto 31 za nadležni proračun je realiziran u iznosu 541.901,93 eura.

Rashodi za zaposlene konto 31 kod proračunskog korisnika Ustanova Virovi je realiziran u iznosu 274.430,18 eura.

Rashodi za zaposlene konto 31 kod proračunskog korisnika Predškolska ustanova Pupoljak je realiziran u iznosu 320.063,97 eura

Rashodi za zaposlene konto 31 kod proračunskog korisnika Gradska knjižnica Otok je realiziran u iznosu 43.581,22 eura.

Rashodi za zaposlene konto 31 kod proračunskog korisnika Otočka razvojna agencija je realiziran u iznosu 76.910,52 eura.

Materijalni rashodi skupina 32 iznosili su 1.850.984,42, od čega se na nadležni proračun odnosi 1.399.587,90 eura, a na proračunske korisnike: Ustanova Virovi-334.977,45 eura,

Predškolska ustanova Pupoljak - 85.201,22, Razvojna agencija -11.044,81 , Gradska knjižnica – 20.173,04eura.

Rashodi 322 su smanjeni za 27% u odnosu na 2022. godinu radi smanjenja troškova energenata kod korisnika Virovi.

Rashodi 323 su povećani za 71,7% iz razloga povećanja rashoda za saniranje posljedica olujnog nevremena posebice na komunalnim uslugama (konto 3234) i intelektualne i osobne usluge (konto 3237) te ostale usluge (konto 3239) radi angažiranja stručnih povjerenstva za procjenu oštećenja uslijed olujnog nevremena.

Na kontu 329 Ostali nespomenuti rashodi poslovanja je povećanje za 29,15 u odnosu na 2022. godinu radi izvanredne okolnosti saniranja posljedica epidemije afričke svinjske kuge i angažiranja strojeva i civilne zaštite sukladno uputama Veterinarske službe i Ministarstva poljoprivrede.

|  |  |  |  |
| --- | --- | --- | --- |
| **RASHOD** | **ŠIFRA** | **NAZIV** | **IZNOS** |
| 34 | 34 | FINANCIJSKI RASHODI | 33.257,13 eur |
| 35 | 35 | SUBVENCIJE | 4.003,09 eur |
| 37 | 37 | NAKNADE GRAĐANIMA I KUĆANSTVIMA | 1.044.405,00 eur |
|  | 3721 | Naknade građanima u novcu | 987.972,43 eur |
|  | 3722 | Naknade građanima u naravi | 56.432,57 eur |
| 38 | 38 | OSTALI RASHODI | 312.813,04 eur |
|  | 381 | Tekuće donacije | 286.973,15 eur |
|  | 382 | Kapitalne donacije | 39.729,53 eur |
|  | 383 | Kazne, penali naknade šteta | 9.110,36 eur |

Konto 37 Naknade građanima i kućanstvima je 1.044.405,00 eura što je povećanje za 251,6 % u odnosu na proteklu godinu iz razloga dodjele sredstva za saniranje posljedica od olujnog nevremena na obiteljskim objektima.

Također uslijed olujnog nevremena kao pomoć građanima sufinanciraju im se dodatni troškovi stanovanja .

Na kontu 3822 kapitalne donacije 39.729,53 je povećanje za 100% u donosu na prethodnu godinu radi potpora za stambeno zbrinjavanja obitelji pogođenih posljedicama olujnog nevremena u iznosu 22.154,05 eura za priključke na komunalnu infrastrukturu stambenih kontejnera i pomoć za stambeno zbrinjavanje socijalno ugroženih obitelji u iznosu 17.575,48 eura.

Proračunski korisnici nisu imali rashoda na kontima 35, 37 i 38.

**4 RASH. ZA NABAVU NEFINANC. IMOVINE ........... 593.103,20 eur**

|  |  |  |  |
| --- | --- | --- | --- |
| **RASHOD** | **ŠIFRA** | **NAZIV** | **IZNOS** |
| **41** | **41** | RASHODI ZA NABAVU NEPROIZVEDENE DUGOTRAJNE IMOVINE | 0,00 |
| **42** | **42** | RASHODI ZA NABAVU PROIZVEDENE DUGOTRAJNE IMOVINE | 522.735,52 eur |
| **45** | **45** | Rashodi za dodatna ulaganja na nefinancijskoj imovini | 70.367,68 eur |

U razredu 4 kod nadležnog proračuna je znatno smanjenje investicija tijekom 2023. godine u odnosu na 2022. godinu radi povećanja rashoda nastalih uslijed olujnog nevremena .

Od proračunskih korisnika:

Predškolska ustanova Pupoljak imala je nabavu opreme u iznosu 15.646,35 znatno više u odnosu na 2022. godinu radi provedbe projekta u sklopu kojega je izvršena nabava.

Gradska knjižnica Otok imala je nabavu knjiga i druge opreme u vrijednosti 16.953,91 eura što je znatno više u odnosu na 2022. godinu kada nisu imali nabava.

Ustanova Virovi ostvarila je 8.195,99 eura rashoda za nabavu nefinancijske imovine.

Otočka razvojna agencija nije imala rashoda za nabavu nefinancijske imovine.

**5 IZDACI ZA FINACIJSKU IMOVINU ………….585.371,92 eur**

|  |  |  |  |
| --- | --- | --- | --- |
| **RASHOD** | **ŠIFRA** | **NAZIV** | **IZNOS** |
| **54** | **54** | IZDACI ZA OTPLATU GLAVNICA PRIMLJENIH KREDITA I ZAJMOVA | 585.371,92 eur |
|  | **5443** | Otplata glavnica primljenih kredita tuzemnih kreditnih institucija | 530.000,00 eur |
|  | **5471** | Otplata glavnica primljenih zajmova državnog proračuna. | 55.371,92 eur |

Izdaci za financijsku imovinu su veći za 22,8 % u odnosu na 2022.godinu radi povrata kratkoročnog kredita iz 2022. godine te povrata Beskamatnog zajma za obvezu povrata poreza po obračunu za 2021. godinu u iznosu 55.371,92 eura.

Proračunski korisnici nisu imali izdataka za financijsku imovinu.

**1.B.Prikaz manjka, odnosno viška proračuna**

* Proračunski korisnik Dječji vrtić Pupoljak Otok poslovanjem u 2023. godini ostvario je manjak prihoda od 7.532,49 eura. Budući da ima 20.842,85 eura prenesenog manjka prihoda iz ranijih godina, kumulativno promatrano na dan 31.12.2023. godine ima 28.375,34 eura manjka prihoda za pokriće u narednim poslovnim godinama.
* Proračunski korisnik Ustanova Virovi poslovanjem u 2023. godini ostvario je višak prihoda i primitaka od 26.508,67 eura. Budući da ima 29.954,17 eura prenesenog viška prihoda iz ranijih godina, kumulativno promatrano na dan 31.12.2023. godine ima 56.462,84 eura viška prihoda za pokriće u narednim poslovnim godinama.
* Proračunski korisnik Otočka razvojna agencija poslovanjem u 2023. godini ostvarila je višak prihoda i primitaka od 2.059,34 eura. Budući da ima 5.986,89 eura prenesenog manjka prihoda iz ranijih godina, kumulativno promatrano na dan 31.12.2023. godine ima 3.927,55 eura manjka prihoda za pokriće u narednim poslovnim godinama.
* Proračunski korisnik Gradska knjižnica Otok poslovanjem u 2023. godini ostvarila je manjak prihoda i primitaka od 1.228,94 eura. Budući da ima 3.524,32 eura prenesenog manjka prihoda iz ranijih godina, kumulativno promatrano na dan 31.12.2023. godine ima 2.295,38 eura viška prihoda za pokriće u narednim poslovnim godinama.
* Nadležni proračun ostvario je u izvještajnom razdoblju višak prihoda i primitaka 154.807,18 eura Sa prenesenim manjkom iz prethodnog razdoblja u iznosu 14.098,44 eura, višak prihoda/ primitaka za pokriće u sljedećem razdoblju iznosi 140.708,74 eura

Konsolidacijom viška prihoda/primitaka odnosno manjkova prihoda/primitaka proračunskih korisnika te viška prihoda/primitaka nadležnog proračuna konsolidirani višak prihoda/ primitaka za pokriće u sljedećem razdoblju iznosi 167.164,07 eura.

**1.C Prikaz stanja novčanih sredstva na početku i kraju proračunske godine**

Stanje novčanih sredstva na početku izvještajnog razdoblja :256.254,15 eura od čega na nadležni proračun se odnosi 249.586,05 eura.

Stanje novčanih sredstva na kraju izvještajnog razdoblja :504.422,63eura od čega na nadležni proračun se odnosi 471.277,03 eura.

***2. OBRAZLOŽENJE POSEBNOG DIJELA IZVJEŠTAJA***

**Obrazloženje posebnog dijela izvještaja o izvršenju proračuna po programskoj organizacijskoj klasifikaciji**

Obrazloženje izvršenja programa iz posebnog dijela proračuna s ciljevima i pokazateljima.

RASHODI

UPRAVNI ODJEL ZA KOMUNALNO GOSPODARSTVO I PRAVNE POSLOVE

GLAVA 7: ADMINISTRATIVNO I TEHNIČKO OSOBLJE

PROGRAM: TEKUĆI PROGRAM

OPIS PROGRAMA:

Program obuhvaća aktivnosti kojima se izvršavaju rashodi Upravnih odjela vezani za prava iz radnog odnosa službenika i tekući rashodi za potrebe odjela.

GLAVA 8:KOMUNALNA DJELATNOST

PROGRAM: ODRŽAVANJE KOMUNALNE INFRASTRUKTURE

OPIS PROGRAMA

Program obuhvaća aktivnosti kojima se nastavljaju ranije započeti projekti, izrade projektne aktivnosti i realizacija novih projekata.

Cilj programa je kroz održavanje i sanaciju komunalne infrastrukture na području Grada Otoka zadržati postojeću kvalitetu života u gradu Otoku.

Aktivnost: Održavanje javnih površina

Aktivnost: Izgradnja prometne infrastrukture

Aktivnost: Održavanje kanalske mreže i poljskih puteva

Aktivnost: Održavanje javne rasvjete

Aktivnost:Održavanje groblja

Aktivnost: Nabavka i subvencioniranje komunalne opreme

Aktivnost : Plan razvojnih programa

Pokazatelj rezultata

- Uređenje mjesnih groblja Grada Otoka: dva mjesna groblja

- Rekonstrukcija prometnica na području Grada Otoka:4 ( Zrinskih Frankopana, Blaževci, A Starčević i Gajeva)

- Sanacija deponija Ciglana 1

- Održavanje športskih objekata: 2

-Uređena dječja igrališta u vrijednosti: 26.036,21 eur

- Uređenih poljskih puteva u vrijednosti 221.419,57 eura

- Nabavljena komunalna oprema u vrijednosti 17.065,91 eur

PROGRAM: PLAN RAZVOJNIH PROGRAMA

Program obuhvaća aktivnosti edukacije o gospodarenju otpadom

Aktivnost: Edukacije gospodarenja otpadom

Pokazatelj: 1 održana edukacije

UPRAVNI ODJEL ZA DRUŠTVENE DJELATNOSTI, SAMOUPRAVU I OPĆE POSLOVE

GLAVA 7:ADMINISTRATIVNO I TEHNIČKO RAZDOBLJE

PROGRAM: TEKUĆI PROGRAM

OPIS PROGRAMA:

Program obuhvaća aktivnosti kojima se izvršavaju rashodi Upravnih odjela vezani za prava iz radnog odnosa službenika i tekući rashodi za potrebe odjela.

GLAVA 5: BRIGA ZA DJECU

PROGRAM: PREDŠKOLSKI ODGOJ

OPIS PROGRAMA:

Program obuhvaća aktivnosti zakonske obveze financiranja predškolskog odgoja, te briga za djecu predškolske dobi.

Aktivnost: sufinanciranje korisnika drugih dječjih vrtića

PROGRAM: OSNOVNO ŠKOLSTVO

OPIS PROGRAMA:

Program obuhvaća potpore u radu osnovnih škola na području Grada Otoka. Programom se obuhvaćaju i kapitalna davanja školama koja su potrebna za uređenje škola i školskog dvorišta.

Aktivnost: Tekuće donacije osnovnim školama

Ova aktivnost obuhvaća donacije osnovnim školama na području Grada Otoka.

.

Pokazatelji:-broj osnovnih škola:2

GLAVA 6: JAVNE POTREBE U ŠPORTU I REKREACIJI

PROGRAM:TEKUĆI PROGRAM

Program obuhvaća aktivnosti kojima se izvršavaju rashodi za javne potrebe u sportu u 2023.godini. Aktivnosti obuhvaćaju rad sportskih udruga na području Grad Otoka. Tim aktivnostima se nastoji poboljšati životni standard stanovnika Grada Otoka.

CILJ PROGRAMA

Poticanje razvoja sporta u Gradu Otoku, ulaganje u razvoj mlađih sportaša radi stvaranja široke kvalitativne osnove kao uvjeta daljnjeg napretka.

Aktivnost: Tekuće donacije sportskim društvima na području Grad Otoka

Pokazatelji:

-broj sportskih udruga na području Grada Otoka:25

Odobreno potpora u vrijednosti 153.165,07 eura

GLAVA 7: JAVNE POTREBE U KULTURI I INFORMIRANJU

PROGRAM:TEKUĆI PROGRAM

OPIS PROGRAMA:

Program obuhvaća aktivnosti kojima se izvršavaju rashodi za javne potrebe u kulturi i informiranju u okviru 2023.godine. Ovim programom je obuhvaćeno 5 aktivnosti.

CILJ PROGRAMA

Unaprjeđenje životnog standarda stanovnika, kulturno uzdizanje i uključivanje mladih u kulturni život grada Otoka, organiziranje kulturnih manifestacija ( Otočko proljeće, Sajam kulena, Moto susret, Festival glumca, lutkarsko proljeće, komemoracije, Božićni sajam te doček nove godine), tradicijska kuća Komletinci, informiranje javnosti o radu Gradske uprave, Otočki list.

Aktivnost: Manifestacije( otočko proljeće. Dan grada, Kulenijada

Aktivnost: Turistička zajednica područja „Spačvanska šuma“

Aktivnost: Lutkarsko proljeće

Aktivnost: Komemoracije

Aktivnost: Eko-škola

Aktivnost: Proslava Nove godine i božićni sajam

Aktivnost: Informiranje

Aktivnost: Programi i projekti od interesa za Grad Otok

Pokazatelji:

-broj udruga u kulturi:5

-odobreno potpora za udruge u kulturi 7.068,00 eura

-broj manifestacija:8

-tiskan Otočki list

- odobreno potpora za rad udruga u vrijednosti: 13.169,00 eura

-odobreno potpora za rad braniteljskih udruga u vrijednosti 8.181,61 eur

GLAVA 8: TEKUĆI PROGRAM

PROGRAM: OSTALE NAKNADE

OPIS PROGRAMA: Programom su obuhvaćene aktivnosti sufinanciranja rada Crvenog križa te službe traženja.

Aktivnost: Potpore iz proračuna Crvenom križu-redovan rad

Ova aktivnost obuhvaća zakonsku obvezu Grada Otoka prem Crvenom križu za redovan rad koji je određen po zakonu o JLRS.

Aktivnost: Potpore iz proračuna Crvenom križu-služba traženja

Ova aktivnost obuhvaća potporu Crvenom križu za službu traženja.

GLAVA 9: SOCIJALNA SKRB

PROGRAM: SUFINANCIRANJE TROŠKOVA STANOVANJA

OPIS PROGRAMA

Program obuhvaća aktivnosti kojima se izvršavaju rashodi Upravnog odjela u 2023 .godini. Za izvršenje programa planirane su 3 aktivnosti:

Aktivnost: Pomoć obiteljima i kućanstvima

-jednokratna naknada za novorođenče

-jednokratna naknada socijalno ugroženim obiteljima

-Božićnice umirovljenicima

-Uskrsnice umirovljenicima

-financiranje smještaja i prehrane učenika u đačke domove

-sufinanciranje kupnje obrazovnog materijala

-stipendije za studente

-drugi oblici naknade od interesa za Grad

-kapitalne donacije za stambeno zbrinjavanje

Pokazatelji rezultata:

-broj korisnika jednokratne naknade za novorođenče:

-broj korisnika Uskrsnice umirovljenicima:897

-broj korisnika: Božićnice umirovljenicima 832

-broj korisnika financiranja smještaja i prehrane učenika u đačke domove:7

- isplaćeno 18.733,71 eura za nabavku obrazovnih materijala

-isplaćeno 45.789,30 eura za novorođenu djecu

-isplaćeno 49 stipendije u vrijednosti 25.970,00 eura

GLAVA 10: RAZVOJ ZAJEDNICE

PROGRAM: TEKUĆI PROGRAM

OPIS PROGRAMA:

Program obuhvaća aktivnosti kojim se izvršavaju rashodi upravnog odjela u 2023 godini. Za izvršenje programa planirane su 4 aktivnosti:

Aktivnost: Sufinanciranje cijene prijevoza

Ova aktivnost obuhvaća sufinanciranje cijene prijevoza učenicima srednjih i osnovnih škola na području Grada Otoka.

Aktivnost: Razvoj civilnog društva

Ova aktivnost obuhvaća tekuće donacije vjerskim zajednicama

Aktivnost: Političke stranke

Aktivnost : kapitalna ulaganja u objekte

Ova aktivnost se odnosi na izgradnju grobljanske kapelice u Otoku.

Pokazatelji:

* sufinanciran prijevoz za učenike srednje škole i učenike osnovne škole u ukupnom iznosu 25.887,19 eura
* Isplaćeno za rad političkih stranaka 3.977,10 eura
* izgrađena prva faza grobljanske kapelice u Otoku

GLAVA 11. SUSTAV CIVILNE ZAŠTITE

PROGRAM: TEKUĆI PROGRAM

Program obuhvaća aktivnosti kojima se izvršavaju rashodi Upravnog odjela vezani za opremanje specijalističkih timova civilne zaštite, kao i skupne opreme, kao i vježbe operativnih snaga i timova civilne zaštite. Programom je obuhvaćeno 6 aktivnosti u 2023 godini. Nastoji se osigurati adekvatna oprema za zaštitu od elementarnih nepogoda i suzbijanje pandemije na području Grada Otoka kako bi stanovništvo bilo sigurno.

Aktivnost: Sustav Civilne zaštite

Aktivnost: Sustav Civilne zaštite-opremanje voda CZ

Aktivnost: Tekuće donacije DVD OTOK

Aktivnost: Tekuće donacije DVD Komletinci

Aktivnosti:Kapitalne donacije DVD Otok

Pokazatelji: broj odobrenih potpora DVD-ma :12

broj potpora za opremanje civilne zaštite:2

GLAVA 11: SUSTAV CIVILNE ZAŠTITE

PROGRAM : SUZBIJANJE POSLJEDICA ELEMENTARNE NEPOGODE I ZDRAVSTVENIH PRIJETNJI

Program obuhvaća aktivnosti na suzbijanju i otklanjanju posljedica olujnog nevremena.

Aktivnost: otklanjanje posljedica olujnog nevremena

Aktivnost: pomoć obiteljima u nabavci materijala

Aktivnost: otklanjanje posljedica afričke svinjske kuge

Pokazatelji:

-zaprimljeni računi građana za financiranje nabavke građevinskog materijala 1217 računa u vrijednosti 1.401.895,05 eura

-isplaćeno 26.864,07 eura za otklanjanje posljedica afričke svinjske kuge

. GLAVA 12: SOCIJALNI PROGRAM SUFINANCIRAN OD OPĆE DRŽAVE

PROGRAM: ŽELIM RADITI-ŽELIM POMOĆI

Cilj projekta je osnažiti i unaprijediti potencijal teže zapošljivih žena i žena s nižom razinom obrazovanja koje će ublažiti posljedice njihove nezaposlenosti i rizik od siromaštva te ujedno potaknuti socijalnu uključenost i povećati razinu kvalitete života krajnjih korisnika.

Pokazatelj uspješnosti ( ciljane vrijednosti za 2023.g.)

-broj korisnika koji ostvaruju pravo na pomoć u kući:186

-broj zaposlenih žena na projektu:31

UPRAVNI ODJEL ZA FINANCIJE, GOSPODARSTVO I POLJOPRIVREDU

GLAVA 1: PREDSTAVNIČKA I IZVRŠNA TIJELA

PROGRAM: TEKUĆI PROGRAM

OPIS PROGRAMA:

Program obuhvaća aktivnosti kojima se izvršavaju rashodi Upravnih odjela vezani za prava iz radnog odnosa službenika i tekući rashodi za potrebe odjela.

CILJ PROGRAMA

Osigurati redovito podmirivanje financijskih obveza prema službenicima i namještenicima odjela, redovan rad kao i poboljšanje rada odjela, održavanje i vođenje brige o poslovnim prostorima, instalacijama, opremi i uređajima neophodnim za rad gradske uprave.

Aktivnost: Opći poslovi

Aktivnost: Nabava uredskog materijala i literature

Aktivnost: Usluge telefona i prijevoza

Aktivnost: Računalne usluge

Aktivnost: Grafičke i tiskarske usluge

Aktivnost: Osiguranje

Aktivnost: Motorni benzin i dizel gorivo

Aktivnost: Tekuće i investicijsko održavanje

GLAVA 3: ADMINISTRATIVNO I TEHNIČKO OSOBLJE

PROGRAM:TEKUĆI PROGRAM

Program obuhvaća aktivnosti kojima se izvršavaju rashodi Upravnog odjela u 2023. godini za isplatu plaće službenika i namještenika zaposlenih u odjelu.

GLAVA 4: GOSPODARENJE GRADSKOM IMOVINOM

PROGRAM:TEKUĆI PROGRAM

Program obuhvaća aktivnosti kojima se izvršavaju rashodi Upravnog odjela. U 2023. godini u okviru Tekućeg programa planirane su aktivnosti.

Aktivnost: Izgradnja informatičke infrastrukture

Aktivnost: Završetak doma DVD-a Komletinci i opremanje

Aktivnost: Rekonstrukcija igrališta s umjetnom travom u Otoku

Aktivnost: Planovi i projektna dokumentacija

Aktivnost: Kapitalna ulaganja u objekte

Pokazatelji:

-završen dom DVD-a Komletinci – priključak na vodovodnu mrežu

-broj izrađene projektne dokumentacije:10

PROGRAM: PLAN RAZVOJNIH PROGRAMA

Aktivnost: Kapitalna ulaganja u objekte, opremu, zemljište

Ova aktivnost obuhvaća uređenje građevinskih objekata u vlasništvu Grada, te nabavku opreme za grijanje, ventilaciju i hlađenje.

Pokazatelj

-Broj saniranih objekata nakon olujnog nevremena: 3

GLAVA 12: GOSPODARSKI RAZVOJ

PROGRAM: PODUZETNIČKI INKUBATOR

Opis programa: Program obuhvaća aktivnosti kojima se izvršavaju rashodi Upravnog odjela.

Aktivnost: Subvencije poduzetnicima-poduzetnički inkubator

Aktivnost obuhvaća subvencioniranje troškova poduzetnika koji su u poduzetničkom inkubatoru u Otoku.

PROGRAM: RAZVOJ GOSPODARSTVA I POLJOPRIVREDE

Opis programa: Program obuhvaća subvencije obrtnicima te poljoprivrednicima na području Grada Otoka.

Pokazatelji: isplaćene potpore po Javnim pozivima za novo zapošljavanje u vrijednsoti 4.003,09 eura

RAZDJEL 2: PRORAČUNSKI KORISNICI

GLAVA 1: GRADSKA KNJIŽNICA

Program: TEKUĆI PROGRAM

Opis programa: Program obuhvaća aktivnosti kojima se izvršavaju rashodi za zaposlene, materijalni rashodi i ostali režijski rashodi proračunskog korisnika.

GLAVA 2: DJEČJI VRTIĆ

Program: TEKUĆI PROGRAM

Opis programa: Program obuhvaća aktivnosti kojima se izvršavaju rashodi za zaposlene, materijalni rashodi i ostali režijski rashodi proračunskog korisnika.

GLAVA 3:RAZVOJNA AGENCIJA

Program: TEKUĆI PROGRAM

Opis programa: Program obuhvaća aktivnosti kojima se izvršavaju rashodi za zaposlene, i ostali režijski rashodi proračunskog korisnika.

GLAVA 4:USTANOVA VIROVI

Program: TEKUĆI PROGRAM

Opis programa: Program obuhvaća aktivnosti kojima se izvršavaju rashodi za zaposlene, materijalni rashodi i ostali režijski rashodi proračunskog korisnika

1. **POSEBNI IZVJEŠTAJI U GODIŠNJEM IZVJEŠTAJU O IZVRŠENJU PRORAČUNA**

Posebni izvještaji u godišnjem izvještaju o izvršenju proračuna sadrže

1. **Izvještaj o korištenju proračunske zalihe**

Grad Otok tijekom 2023. godine nije koristio proračunsku zalihu.

1. **Izvještaj o zaduživanju na domaćem i stranom tržištu novca i kapitala**

Zaduživanje JLP(R)S regulirano je Zakonom o proračunu ("Narodne novine" broj  
144/21.) i Pravilnikom o postupku zaduživanja te davanja jamstava i suglasnosti JLP(R)S  
("Narodne novine" broj7/22). Pod zaduživanjem se podrazumijeva uzimanje kredita, zajmova i izdavanje vrijednosnih papira.

DUGOROČNI KREDITI I ZAJMOVI  
Grad Otok se nije dugoročno zaduživao u 2023. godini.

KRATKOROČNI KREDITI

U periodu od 01. siječnja 2023. godine do 31.12. 2023 godine Grad Otok je sukladno Odluci gradskog vijeća KLASA:403-01/23-01/01, URBROJ:2196-3-01/1-23-1od 25. rujna 2023. godine sklopio Ugovor o kratkoročnom revolving kreditu do ukupnog iznosu 400.00,00 eura za pokriće rashoda nastalih radi otklanjanja posljedica olujnog nevremena koje se dogodilo u srpnju 2023. godine. Kao posljedica nevremena nastali su rashodi za usluge uklanjanja posljedica olujnog nevremena koje su se morale sanirati, a proračunska rezerva u iznosu 6.636,00 eura nije bila dovoljna za pokriće nastalih rashoda.. Obzirom na raskorak između ostvarenih prihoda i rashoda nastalih te potpora koje su se očekivale iz državnog i županijskog proračuna kratkoročni kredit je bio neophodan. Odluka o kratkoročnom kreditu usvojena je u rujnu na temelju procjene tada još ne utvrđenih svih rashoda, kako je do kraja 2023. godine Grad Otok ostvario određeni izvor prihoda kredit je sukladno ugovoru o revolving kreditu realiziran u visini **250.000,00 eura** .

Zaključno sa rujnom 2023 godine otplaćen je se kratkoročni krediti iz 2022. godine u iznosu:

-Kratkoročni kredit za likvidnost na 530.000,00 eura za pokriće raskoraka između planiranih potpora i trenutka podmirivanja investicije (priključak električne energije Bioekološko edukacijskog centra Virovi i druge investicije)

- Beskamatni zajam za obvezu povrata poreza po obračunu za 2021. godinu u iznosu 55.371,92 eura . (stvorena obveza tijekom 2022. godine)

Na kraju 2023. godine Grad Otok izvršio je obvezu za povrat poreza za 2022. godinu stoga nije imao beskamatni zajam .

1. **Izvještaj o danim jamstvima i plaćanjima po protestiranim jamstvima**

Sukladno Zakonu o proračunu, JLP(R)S može dati jamstvo pravnoj osobi u svom  
većinskom izravnom ili neizravnom vlasništvu i ustanovi čiji je osnivač, za ispunjenje obveza  
pravne osobe i ustanove. JLP(R)S je obvezna prije davanja jamstva za dugoročna zaduženja  
ishoditi suglasnost ministra financija. Dano jamstvo se uključuje u opseg mogućeg  
zaduživanja JLP(R)S. Izvještaj o danim jamstvima sadrži pregled danih jamstava te stanje  
obveza po danim jamstvima na početku i na kraju izvještajnog razdoblja

Grad Otok u periodu od 01. siječnja do 31. prosinca 2023. godine nema danih jamstava niti izdataka po istim.

Na dan 31.12.2023.godine Grad Otok nema ugovornih obveza na temelju dana kreditnih pisama, hipoteke i slično koje uz ispunjenje određenih uvjeta mogu postati obveza ili imovina

Vodi se izvanbilančna evidencija izdanih zadužnica u vrijednosti 4.228.173,15 eura.,

te izvanbilančna evidencija primljenih zadužnica u iznosu 772.098,75 eura.

1. **Izvještaj o korištenju sredstava EU**

Grad Otok ostvario je 199.084,00 eura bespovratnih sredstva za provedbu projekta „Želim raditi- želim pomoći faza III“, ugovor broj UP.02.1.1.16.0348 financiranog iz Programa zaželi – faza III.

1. **Izvještaj o danim zajmovima i potraživanjima po danim zajmovima**

Grad Otok na dan 31.12.2023. godine nema evidentiranih potraživanja po osnovi danih kredita i pozajmica. Također nije bilo slučajeva primanja robnih kredita ili financijskih najmova.

1. **Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**

Stanje nenaplaćenih potraživanja nadležnog proračuna:

12- Potraživanja za više plaćene poreze i ostalo: 1.659,93 eura

161 – Potraživanja za poreze: 16.853,91 eura

163 – 938.994,19 eura

164 – Potraživanja za prihode od imovine 3.123.966,87 eura

165 - Potraživanja za upravne i administrativne pristojbe , pristojbe po posebnim propisima i naknade 1.563.703,15 eura

166 – potraživanja za pružene usluge 3.128,87 eura

168 – Potraživanja za kazne i ostalo 1.201,14 EUR

17 – Potraživanja od prodaje nefinancijske imovine 196.281,16 eura

Potraživanja se odnose na nadležni proračun

Udjeli u glavnicama 1.606.026,74 eura

Stanje obveza nadležnog proračuna i proračunskih korisnika

Konsolidirani proračun na dan 31.12.2023. godine ima ukupno 1.049.382,84 eura obveza, od čega :

**Dospjele obveze (V007) 695.466,13 eur**

|  |  |  |
| --- | --- | --- |
| Obveze za rashode poslovanja | D23 | 631.107,28 eur |
| Obveze za materijalne rashode | 232 | 325.023,69 eur |
| Obveze za financijske rashode | 234 | 1.239,40 eur |
| Obveze za naknade građanima | 237 | 280.747,05 eur |
| Obveze za kazne, kapitalne pomoći | 238 | 17.023,79 eur |
| Ostale tekuće obveze | 239 | 7.073,35 eur |
| Obveze za nabavu nefinancijske imovine | (D24) | 64.358,85 eur |

Dospjele obveze odnose se na redovne rashode poslovanja kako je i gore razvrstano.

Najveće povećanje obveza nastalo je na Obveze za naknade kućanstvima (237) iz razloga posljedica olujnog nevremena i naknada koje su se isplaćivale građanima za posljedice pretrpjele štete na obiteljskim objektima.

Proračunski korisnicima imaju udio u dospjelim obvezama svega 3%.

**Nedospjele obveze (V009) 283.065,95 eur**

|  |  |  |
| --- | --- | --- |
| Obveze za rashode poslovanja | (ND23) | 103.690,72 eur |
| Obveze za nabavu nefinancijske imovine | (D24) | 225,99 eur |
| Obveze za financijsku imovinu | (ND24) | 250.000,00 eur |

Grad Otok:

Nedospjele obveze za financijsku imovinu 250.000,00 eur odnosi se na obveze za kratkoročni kredit podignut u Erste banci za premošćenje razlike između priljeva prihoda i rashoda nastalih uslijed posljedica olujnog nevremena nastalog te obveze za plaće za prosinac 2023. godine.

Proračunski korisnika dječji vrtić Pupoljak:

Na dan 31.12.2023. godine ima ukupno 34.630,88 eura obveza, od čega se ukupan iznos odnosi na nedospjele obveze. U ukupnoj svoti obveza, 27.164,74 eura čine obveze za zaposlene (plaća za 12/2023.), dok se ostatak od 7.466,14 eura odnosi na materijalne i financijske rashode.

Proračunski korisnik: Otočka razvojna agencija:

Na dan 31.12.2023. godine ima ukupno 6.514,81 eura obveza sastoji se od nedospjelih obveza za rashode poslovanja odnosno plaće djelatnika za prosinac.

Proračunski korisnik: Ustanova Virovi

Na dan 31.12.2023. godine ima ukupno 40.991,05 eura obveza sastoji se od nedospjelih obveza za rashode poslovanja odnosno plaće djelatnika za prosincu iznosu 25.212,83 i 15.778,22 eura dospjelih obveza za rashode poslovanja..

Proračunski korisnik: Gradska knjižnica Otok

Na dan 31.12.2023. godine ima ukupno 4.492,24 eura obveza sastoji se od nedospjelih obveza za rashode poslovanja odnosno plaće djelatnika za prosinac.

Sveukupne obveze su smanjenje za 22,29 % u odnosu na stanje obveza 31.12.2022. godine

Popis sudskih sporova u tijeku na dan 31.12.2023. **-** Grad Otok nema sudskih sporova koji predstavljaju potencijalne obveze.